钦定古今图书集成/历象汇编/乾象典/第016卷 > 性理会通 > 《论阴阳》
## 钦定古今图书集成/历象汇编/乾象典/第016卷 > 性理会通 > 《论阴阳》

《程子》曰：“阴阳之气，有常存而不散者，日月是也，有消
长而无穷者，寒暑是也。”

老氏言“虚能生气”，非也。阴阳之开阖相因，无有先也，
无有后也，可谓今日有阳而后明日有阴，则亦可谓
今日有形而后明日有影也。

阴阳于天地间，无截然为阴为阳之理，须去参错。然
一个升降生杀之分，不可无也。

冬至一阳生，却须陡寒，正如欲晓而反暗也。阴阳之
际，亦不可截然不相接，厮侵过便是道理。天地之间，
如是者极多。《艮》之为义，“终万物，始万物”，此理最妙，须
玩索这个理。

《早梅》冬至已前发，方一阳未生，然则发生者何也？其
荣其枯，此万物一个阴阳升降大节也。然逐枝自有
一个荣枯，分限不齐，此各有一乾坤也。各自有个消
长，只是个消息，惟其消息，此所以不穷。至如松柏，亦
不是不凋，只是后凋，凋得不觉，怎少得消息？万夏生
长时，却有夏枯者，则冬寒之际，有发生之物，何足怪
也。

问：“张子云‘阴阳之精，互藏其宅’，然乎？”曰：“此言甚有味。
由人如何看水离物不得，故水有离之象；火能入物，
故火有坎之象。”

五峰胡氏曰：“观日月之盈虚，知阴阳之消息。观阴阳
之消息，知圣人之进退。”

延平李氏曰：“阴阳之精散而万物得之。凡丽于天，附
于地，列于天地之两间。聚有类，分有群。生者、形者、色
者，莫不分系于阴阳。”

阳以燥为性，以奇为数，以刚为体，其为气炎，其为形
圆，浮而明，动而吐，皆物于阳者也。阴以湿为性，以耦
为数，以柔为体，其为气凉，其为形方，沈而晦，静而翕，
皆物于阴者也。

朱子曰：阴阳是气，五行是质，有这质，所以做得物事
出来。五行虽是质，他又有五行之气做这物事方得，
然却是阴阳二气截做这五个，不是阴阳外别有五
行。如十干甲乙，甲便是阳，乙便是阴。

阴阳只是一气，阳之退便是阴之生，不是阳退了又
别有个阴生。

阴阳做一个看，亦得做两个看，亦得做两个看，是“分
阴分阳”，“两仪立焉。”做一个看，只是一个消长。

阴阳各有清浊偏正。

《阴阳之理》有会处，有分处。

阴阳只是一气，阴气流行即为阳，阳气凝聚即为阴，
非直有二物相对也。

《阴阳》生杀，固无间断，而亦不容并行。

天地间无两立之理，非阴胜阳，即阳胜阴，无物不然，
无时不然。

“阴阳”不可分先后说。

阳气只是六层，只管上去，上尽后，下面空阙处便是
阴。

“方其有阳，那里知道有阴？”天地间只是一个气，自今
年冬至到明年冬至，是他一气周匝。把来切做两截
时，前面底便是阳，后面底便是阴，又切做四截也如
此便是四时。天地间只有六层阳气，到地面上时，地
下便冷了。只是这六位阳长，到那第六位时极了无
去处，上面只是渐次消了。上面消了些个时，下面便
生了些个，那便是阴。这只是个嘘吸。嘘是阳，吸是阴。
唤做“一气”，固是如此。然看他日月男女牝牡处，方见
得无一物无阴阳。如至微之物，也有个背面。若说流
行处，却只是一气。

阴阳有相对言者，如“夫妇男女，东西南北”是也；有错
综言者，如昼夜春夏秋冬弦望晦朔，“一个间一个辊
去”是也。

问：“自十一月至正月，方三阳，是阳气自地上而升否？”
曰：“然。只是阳气既升之后，看看欲绝，便有阴生；阴气
将尽，便有阳生，其已升之气便散矣。所谓消息之理，
其来无穷。”又问：“雷出地奋，《豫》之后，六阳一半在地上，
一半在地下，是天与地平分否？”曰：“若谓平分，则天却
包著地在，此不必论。”

鲁斋许氏曰：“万物皆本于阴阳，要去一件去不得。天
依地，地附天，如君臣父子夫妇皆然。”

临川吴氏曰：“阳本实，阴本虚也。阳为气，阴为精，阳成象，阴成形。阳主用，阴主体，则阳反似虚，阴反似实。是
不然。天之积气虽似虚，然其气急劲如鼓皮，物之大
莫能御，故曰健、曰刚、曰静专、曰动直，则实莫实于天。
地之成形虽似实，然其形疏通如肺气升降出入其
中，故曰顺、曰柔、曰静翕、曰动辟，则虚莫虚于地。然则”
阳实阴虚者，《正说》也；“阳虚阴实”者，《偏说》也；